Mariarosa Dalla Costa

Mariarosa Dalla Costa (Treviso, 1943ko apirilaren 28a) Italiako marxista feminista autonomiazalea da. Nazioarteko feminismoaren kide historikoa da. XX. mendeko hirurogeita hamargarren hamarkada hasieran Selma Jamesekin batera hainbat eztabaida proposatu zituen: etxeko lanak ordaindu beharra, familia produkzio-gune gisa ulertzea eta emakumeak lan-indarra ugaltzen zuela aitortzea.

 Ibilbidea 
1967an Jurisprudentzian lizentziatu zen, Zuzenbidearen Filosofian tesi bat eginez Enrico Opocher irakaslearekin. Geroago, Antonio Negrirekin aritu zen lankidetzan. Hau Zientzia Politikoen Fakultateko Estatuaren Doktrinaren Katedrako titularra zen.

Irakaslea da Paduako Unibertsitateko Zientzia Politikoen Fakultatean.

Bere Potere femminile e sovversione sociale testua 1972ko martxoan argitaratu zen. Selma Jamesen Il posto della donna idatzia ere barnean zuen. Urte bereko urrian Erresuma Batuan argitaratu zen. "Etxeko lanen inguruko eztabaida" abiatu zuen testuak. Etxeko lanak kapitalaren funtzionamendurako beharrezkoa den lan erreproduktibo gisa definitu zituen, eta soldata harremanik ez zuenez, ikusezin bihurtuta zegoen.

1972an Nazioarteko Kolektibo Feminista sortu zuen Paduan, Selma James (Londres), Silvia Federici (New York) eta Brigitte Galtier (Paris) kideekin batera. Ugalketa lanaren inguruko eztabaida sustatu nahi zuten, eta hainbat herrialdetako ekintzak koordinatu. Denbora gutxian sare garrantzitsu bat sortu zen etxeko lanaren soldataren alde (Wages for housework Groups and Committees).

Lotta Femministako kide, Dalla Costak Italiako Operaismoaren kritika gisa garatu zuen bere analisia.

Garapen kapitalistan emakumeek bizi duten egoera aztertzen eman du bere ibilbidea, azterketa horiek eta planetaren iraunkortasunerako baldintza ekologikoen inguruko ikerketa uztartuz. 

 Bibliografia euskaraz 

 Dalla Costa eta James (2025), Emakumeen boterea eta komunitatearen iraultza, Katakrak, Iruñea

 Erreferentziak 

 Kanpo estekak

Kategoria:Trevisoko probintziako biografiak
Kategoria:Italiako feministak
Kategoria:Italiako irakasleak
Kategoria:Emakume irakasleak
Kategoria:Unibertsitateko irakasleak